Държавен вестник, бр. 80, 2025 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  80
2. В т. 10 „Риби“:
а) точки 10.1, 10.2 и 10.3 се изменят така:
„10.1. Снабдяване с вода и качество на 
водата
По всяко време се осигурява адекватно 
снабдяване с вода с подходящо качество. 
Дебитът на водата в системи с оборотна 
циркулация или филтрация в рамките на 
резервоарите трябва да е достатъчен, за да 
се гарантира, че параметрите на качеството 
на водата се поддържат в приемливи грани­
ци според характеристиките на системата за 
отглеждане и според изискванията за вида и 
жизнения стадий. Когато е необходимо, снаб­
дяваната вода се филтрира или третира, за 
да се отстранят вредни за рибите вещества. 
Параметрите на качеството на водата трябва 
по всяко време да са в приемлив диапазон, 
който поддържа нормалната активност и фи­
зиология за дадения вид и стадий на развитие. 
Дебитът на водата трябва да е подходящ, за 
да позволява на рибите да плуват свободно 
и да поддържат нормално поведение. Рибите 
трябва да разполагат с достатъчно време за 
аклиматизация и за адаптиране към проме­
ните в условията, свързани с качеството на 
водата. Предприемат се подходящи мерки 
за свеждане до минимум на внезапните 
промени в различните параметри, засягащи 
качеството на водата. Осигуряват се подхо­
дящ дебит и подходящо равнище на водата 
и се следи за тях.
10.2. Кислород, азотни съединения, въгле­
роден диоксид, pH и соленост
Концентрацията на кислород трябва да е 
подходяща за вида и за целите, с които се 
отглеждат рибите. В зависимост от системата 
на отглеждане при необходимост се осигурява 
допълнителна аерация на водата в резерво­
ара. Концентрациите на въглероден диоксид 
и азотни съединения, а именно амоняк, ни­
трити и нитрати, трябва да се поддържат под 
вредните нива. Качеството на водата се следи 
чрез определен график на изпитванията, които 
се извършват с достатъчна честота, така че 
да се откриват промените в тези критични 
параметри и да се предприемат действия за 
ограничаване на тези промени.
По възможност нивото на рН на водата 
се адаптира към видовете риба и се следи, 
за да се поддържа възможно най-стабилно 
без резки промени. Солеността се адаптира 
към изискванията на видовете риби и към 
жизнения стадий на рибите. Промените в 
солеността се извършват постепенно.
10.3. Температура и осветление
Температурата се поддържа в оптимален 
диапазон за видовете риби и техните ста­
дии на развитие и се поддържа възможно 
най-стабилна. Промените в температурата се 
извършват постепенно. Рибите се отглеждат 
при подходящо за тях редуване на светлина 
и тъмнина.“;
б) точка 10.5 се изменя така:
„10.5. Хранене и манипулации
Рибите трябва да се хранят със съобра­
зен с тях хранителен режим, с подходящи 
честота и количество. Особено внимание се 
обръща на храненето на ларви на риби при 
преминаването от жива към изкуствена храна. 
Ако поради непроцедурни причини (напр. 
транспорт) е необходимо да се преустанови 
храненето, периодът без храна трябва да е 
възможно най-кратък и да е съобразен с раз­
мера на рибите и с температурата на водата.
Когато е възможно, манипулациите с ри­
бите трябва да се извършват, без те да бъдат 
изваждани от водата. Манипулациите с рибите 
както във водата, така и извън нея, трябва 
да са сведени до минимум и оборудването, 
което е в пряк контакт с рибите, трябва да 
е навлажнено. С рибите не може да се из­
вършват манипулации извън границите на 
температурните диапазони на водата, които 
те могат да понесат.“;
в) създава се т. 10.6:
„10.6. Зеброво данио
10.6.1. Качество на водата
Таблица 10.1
Изисквания за параметрите на водата в 
системи за настаняване на зеброво данио
Параметри на
водата
Минимални – макси­
мални изисквания
Температура
24 – 29 °С
Проводимост
150 – 1700 µS/сm2
Обща твърдост
40 – 250 mg/L CaCO3
рН
6,5 – 8
Азотни съединения
NH3/NH4
+ < 0,1(*)mg/L,
NO2
- < 0,3mg/L, 
NO3
-
 < 25mg/L
Разтворен кислород
>5mg/L
(*) или под границата на откриване; 0,1 mg/L 
показва общото количество амоняк, NH3/NH4
+. 
Това съответства на 0,002 mg/L NH3 при 28 °С 
и рH 7,5.
10.6.2. Осветление
През фазата на светлина нивата на светли­
ната трябва да са постоянни, с изключение на 
кратките преходи на разсъмване/смрачаване, 
когато се използват такива. През фазата на 
тъмнина трябва да има пълна тъмнина.
10.6.3. Гъстота на популацията и сложност 
на околната среда
За полово зрелите екземпляри зеброво 
данио не може да се използва вода с обем, 
по-малък от 1 литър. Гъстотата на попула­
цията не може да надвишава 10 полово зрели 
екземпляра на литър. Размерът и формата на